

**ΕΛΛΗΝΙΚΗ ΔΗΜΟΚΡΑΤΙΑ**

**ΙΑΤΡΙΚΟΣ ΣΥΛΛΟΓΟΣ ΠΥΡΓΟΥ-ΟΛΥΜΠΙΑΣ** Πύργος 29-12-2015

**ΓΡΗΓΟΡΙΟΥ Ε΄ 1 - ΠΥΡΓΟΣ 27100**  Α.Π.: 1292

**ΤΗΛ: 2621 0 22311 - ΦΑΞ: 2621 0 20044**

**E-mail: ispo@otenet.gr**

**Site: www.ispyrgou.gr**

**ΔΕΛΤΙΟ ΤΥΠΟΥ**

Ο Ιατρικός Σύλλογος Πύργου-Ολυμπίας, επ΄ευκαιρία της επίσκεψης στο Νομό κλιμακίου του Υπουργείου Εσωτερικών, με επικεφαλής τον Υπουργό κ.κ. Παναγιώτη Κουρουμπλή, θα ήθελε να επισημάνει τα κάτωθι:

1. Εκφράζει τον αποτροπιασμό του για τη συνεχόμενη συσσώρευση χιλιάδων τόνων απορριμμάτων στις γειτονιές της πόλης του Πύργου αλλά και στα χωριά, που μετά από τόσο καιρό, μόνο σοβαρούς κινδύνους για την υγεία των πολιτών μπορεί να επιφέρει.
2. Είναι η πολλοστή επίσκεψη κυβερνητικού κλιμακίου στην περιοχή που αφορά σε άμεση ή ενδιάμεση λύση, αλλά οι τόνοι των απορριμμάτων είναι ακόμα εδώ.
3. Δηλώνουμε απερίφραστα προς κάθε κατεύθυνση την αγανάκτησή μας, αλλά και το φόβο μας πλέον, για το γεγονός ότι η πόλη είναι έρμαιο των απορριμμάτων άρα και επικίνδυνη για την υγεία των πολιτών. Ας μην περιμένουμε «μοιραία» συμβάντα, για να συλλυπηθούμε όλοι μαζί.
4. Καλούμε σήμερα τον κύριο Υπουργό να προβεί σε όποιες ενέργειες εμπίπτουν στην αρμοδιότητά του, με στόχο την άμεση αποκομιδή των απορριμμάτων από την πόλη της οποίας δεν αξίζει τέτοια εικόνα και συμπεριφορά.
5. Καλούμε τους πολίτες σε επαγρύπνηση όσον αφορά τα θέματα προφύλαξης που έχουμε δημοσιοποιήσει στο παρελθόν, αλλά και εγρήγορση για πιθανές διεκδικήσεις μαζί τους, σε περίπτωση που παραμείνει άλυτο το πρόβλημα.

Για το Διοικητικό Συμβούλιο

Ο Πρόεδρος Ο Γεν. Γραμματέας

Νίκος Κατσαρός Χρήστος Γιαννικούλης